laion/Wikipedia-Exotic huggingface dataset:
He Lives in You

He Lives in You (בעברית: הוא חי בכם) הוא שיר של הזמר הדרום-אפריקאי "Lebo M" אשר נעשה במקור עבור האלבום "קצב קרקעות הגאווה". מאוחר יותר פתחה גרסה מקוצרת של השיר את "מלך האריות 2: מלכות סימבה", וכיום מושמע השיר פעמיים כחלק ממחזמר מלך האריות. השיר נכתב על ידי מארק מנקינה וג'יי ריפקין. השיר משמש כחלק מרצף הפתיחה של "מלך האריות 2: מלכות סימבה" מ-1998 בגרסה מקוצרת. השיר הושמע כאשר הוצגה קיארה על ידי סימבה ונלה לחיות צוק התקווה. השיר סיפר כביכול כי מורשתו של מופאסה עדיין חיה ושומרת על כולם (זאת כאשר רוחו של מופאסה נראית מביטה על הקורה בשמיים). בגרסה זו בוצע השיר על ידי הזמר "Lebo M", כמו באלבום המקורי. במחזמר מלך האריות בוצע השיר פעמיים, בשתי מערכות המחזמר. בפעם הראשונה בוצע השיר על ידי מופאסה, ופעם השנייה על ידי ראפיקי. במערכה הראשונה בוצע השיר על ידי מופאסה לבנו סימבה כאשר הוא סיפר לו על המלכים הגדולים שחיים למעלה וחיים בך. מופאסה מבהיר לסימבה במהלך השיר כי הוא לעולם לא יהיה בודד כל עוד מישהו שומר עליו למעלה. במערכה השנייה בוצע השיר על ידי ראפיקי, סימבה ומקהלת המחזמר. ראפיקי מזמן את רוחו של מופאסה המספרת לסימבה כי עליו לחזור לביתו האמיתי, צוק התקווה, ולהיות למלך, לאחר היעלמות רוחו של מופאסה מבין סימבה כי עליו לקחת אחריות ולחזור הביתה. בדרכו לצוק התקווה מצטרף סימבה לשירה. ביצוע מיוחד אשר הקליטה טינה טרנר מופיע באלבום "The Lion King Collection". ביצוע של דיאנה רוס לשיר הופיע באלבומה "Every Day Is a New Day" מ-1999. הזמרת לוני גורדון הקליטה גרסת האוס לשיר עבור אלבומה "No Regret", וב-2001 יצאה גרסה זו כסינגל. גם ב-2001, שר מייקל קרופורד את השיר כחלק ממחרוזת ב"אלבום דיסני". השיר בוצע על ידי ג'וני מאת'יס כחלק מאלבומו ב-2000 תחת השם "הם חיים בך". מידע על היצירה "He Lives in You" באתר מיוזיק בריינז מידע על הסינגל "He Lives in You" באתר מיוזיק בריינז
Girls Fall Like Dominoes

Girls Fall Like Dominoes (בעברית: בנות נופלות כמו דומינו) הוא שיר של הזמרת הטרינידדית ניקי מינאז'. השיר יצא לאור ב-11 באפריל 2011 כסינגל השביעי מאלבום האולפן הראשון של מינאז' "Pink Friday" ומופיע בגרסה המורחבת של האלבום. הפזמון של השיר לקוח מהשיר "Dominos" של הלהקה הבריטית The Big Pink. השיר יצא לאור לראשונה כרצועת בונוס בחנות ה-iTunes, ומאוחר יותר גם בגרסת ה-"Super Bass Edition" שנמכרה בבריטניה, שם משמש השיר כסינגל הרביעי מהאלבום. מינאז' ציינה כי היא רוצה לצלם קליפ לשיר בהשתתפות כל האנשים שהזכירה במהלך השיר, אך לא ידוע אם אכן צולם קליפ כזה. מינאז' גם שאלה בעמוד הטוויטר שלה שתי שאלות: "אילו דיוות הזכרתי בשיר girls fall like dominoes, ואילו מהן צריכות להופיע בקליפ?". במהלך השיר מזכירה מינאז' את הראפרים ליל ויין ודרייק, ואומרת כי היא מצליחה מספיק כדי "לגנוב" את המעריצים שלהם. בנוסף מזכירה מינאז' לאורך כל השיר שמות של ידוענים רבים: מדונה, ביונסה נואלס, מריה קארי, ריהאנה, קים קרדשיאן, קלואי קרדשיאן, סיארה, קרי הילסון, אנג'לינה ג'ולי, ג'יידה פינקט סמית', גרייס ג'ונס, קורטני קרדשיאן, דונטלה ורסצ'ה, M.I.A., קריסטין קוואלרי, אל פצ'ינו, ג'ון גליאנו ומוניק. מידע על היצירה "Girls Fall Like Dominoes" באתר Discogs הקלטת השיר Girls Fall Like Dominoes באתר יוטיוב ניקי מינאז', ג'יי. אר. רותם, רובי פורז, מילוא קורדל, קליבלנד בראון, גרוויל גורדון, וייקליף ג'ונסון Nicki Minaj Plans A Star-Studded Extravanganza For “Girls Fall Like Dominoes” Music Video Listen To Nicki Minaj’s ‘Pink Friday’ Bonus Tracks “Wave Ya Hands” & “Girls Fall Like Dominoes” מידע על Girls Fall Like Dominoes, באתר המצעד של ניו זילנד
אהרן פרידמן

האם התכוונתם ל... אהרן פרידמן (בויאן) – האדמו"ר מבויאן בצ'רנוביץ' אהרן פרידמן (סדיגורה) – האדמו"ר בעל "קדושת אהרן" מסדיגורה אהרן פרידמן (ראש ישיבה) – ראש ישיבת כרם ביבנה אהרן פרידמן (איש חינוך) – מרצה ואיש חינוך חרדי ישראלי
.af

‎.af היא סיומת האינטרנט (ccTLDs - Country Code Top Level Domains) הלאומית של שמות המתחם (domain name) של אתרי אינטרנט הרשומים באפגניסטן, ונרשמה בשנת 1997. הסיומות מנוהלות על ידי AFGNIC, ארגון של האומות המאוחדות ורפובליקת אפגניסטן. שם המתחם הוצג בשנת 1997, שנה אחרי שלוחמי הטליבאן הקימו את האימפריה האסלאמית של אפגניסטן. תחילה, חברת NetNames מלונדון תחזקה את הדומיין עקב הסכם עם הארגון המפקח IANA. מדיה וקבצים בנושא .af בוויקישיתוף אתר האינטרנט הרשמי של .af מידע על הסיומת ‎.af באתר IANA דף הבית של הסיומת ערך זה הוא קצרמר בנושא סיומות אינטרנט ובנושא אפגניסטן. אתם מוזמנים לתרום לוויקיפדיה ולהרחיב אותו.
קרולין ג'ונס

קרולין סו ג'ונס (באנגלית: Carolyn Sue Jones; ‏28 באפריל 1930 - 3 באוגוסט 1983) הייתה שחקנית קולנוע וטלוויזיה אמריקאית-יהודייה מועמדת פרס אוסקר לשחקנית המשנה הטובה ביותר לשנת 1957 על תפקידה בסרט "מסיבת הרווקים" (אנ'). קרולין סו ג'ונס נולדה בעיר אמרילו שבטקסס. בתם של ג'נט סאותרן, עקרת בית וג'ליוס אלפרד ג'ונס, ספר. היא ננטשה בגיל 4 על ידי אביה וגדלה עם אמה ומשפחתה של אמה. למדה משחק מגיל צעיר ב"תיאטרון פסדינה". ג'ונס החלה את דרכה כשחקנית בשנות ה-50 של המאה ה-20, היא התגלתה לראשונה בסרטים הקלאסיים "בית השעווה", סרט האימה של אנדרה דה תות' ו"פלישת חוטפי הגופות" סרט המדע הבדיוני של דון סיגל בו היא שיחקה בתפקיד טדי אשתו של ג'ק בלייק. בשנת 1958 הועמדה ג'ונס לפרס אוסקר לשחקנית המשנה הטובה ביותר על הופעתה בדרמה של דלברט מאן "מסיבת הרווקים"(1957) בתפקיד האקזיסטנציאליסטית, כמו כן היא שיחקה לצידם של אלביס פרסלי וולטר מתאו בדרמה המוזיקלית של מייקל קורטיז "המלך קריאול" ובדרמה "מרג'ורי מורנינגסטאר" בהופעה משנית שהייתה מוערכת ביותר. ב-1959 הופיעה ג'ונס בדרמה "קריירה" בתור שירלי דרייק הסוכנת של השחקן סם לאסון (אנתוני פרנציוזה), במערבון "רכבת אחרונה מגאן היל" בתפקיד לינדה המאהבת של קרייג בלדן (אנתוני קווין) ובקומדיה "חור בראש" בה שיחקה בתור שירל חברתו של האלמן טוני מנטה (פרנק סינטרה). ב-1962 שיחקה ג'ונס במערבון המצליח "כיצד נכבש המערב" בתפקיד ג'ולי רולינגס בעלילה הראשונה "הנהרות" בבימויו של הנרי האת'וויי. בשנת 1964 לוהקה ג'ונס לסדרת האימה הקומית "משפחת אדמס" בתפקיד אם המשפחה, מורטישה. ג'ונס ערכה את הופעתה האחרונה בקולנוע בשנת 1977 בסרט האימה "נאכל בחיים", באותה השנה השתתפה ג'ונס גם בסדרה ההיסטורית המצליחה "שורשים" בתפקיד גברת מור. ג'ונס התחתנה ארבע פעמים במהלך חייה. נישואיה הראשונים והקצרים היו לדון דונלדסון, סטודנט אותו הכירה ג'ונס במהלך לימודי המשחק שלה ב"תיאטרון פסדינה". בשנת 1953 נישאה ג'ונס למפיק אהרון ספלינג, ג'ונס התגיירה בעת שנישאה לספלינג, הם התגרשו ב-1964. ג'ונס נישאה בשלישית בשנת 1968, לבמאי התיאטרון המוזיקלי הרברט גרין, היא נפרדה ממנו ב-1977. בשנת 1982 בעת שגססה ממחלת הסרטן התחתנה ג'ונס עם השחקן פיטר ביילי ברייטון. ג'ונס אובחנה בשנת 1981 כחולת סרטן המעי הגס, היא נאבקה במחלה במשך כשנתיים עד למותה ב-3 באוגוסט 1983 בביתה שבמערב הוליווד. בת 53 הייתה במותה. אפרה של ג'ונס נקבר ב"פארק הזיכרון מלרוס אבי" שבעיר אנהיים. בית השעווה (1953) החום הגדול (1953) מגן לרוצח (1954) דזירה (1954) חטא על סף ביתך (1955) המלכודת העדינה (1955) פלישת חוטפי הגופות (1956) המין ההפוך (1956) האיש שידע יותר מדי (1956) פני תינוק נלסון (1957) מסיבת הרווקים (1957) קינג קריאול (1958) מרג'ורי מורנינגסטאר (1958) חור בראש (1959) קריירה (1959) רכבת אחרונה מגאן היל (1959) האיש ברשת (1959) ארמון הקרח (1960) כיצד נכבש המערב (1962) רומן עדין (1963) גן עדן עם אקדח (1969) נאכל בחיים (1977) מזל טוב גברת וייקוף (1978) משפחת אדמס (1964–1966) שורשים (1977) מדיה וקבצים בנושא קרולין ג'ונס בוויקישיתוף קרולין ג'ונס, במסד הנתונים הקולנועיים IMDb (באנגלית) קרולין ג'ונס, באתר "אידיבי", מאגר הידע העברי לקולנוע ישראלי ועולמי קרולין ג'ונס, באתר AllMovie (באנגלית) קרולין ג'ונס, באתר Rotten Tomatoes (באנגלית) קרולין ג'ונס, במסד הנתונים הקולנועיים KinoPoisk (ברוסית) קרולין ג'ונס, באתר MusicBrainz (באנגלית) קרולין ג'ונס, באתר Discogs (באנגלית) קרולין ג'ונס, באתר "Find a Grave" (באנגלית)
רוק נגד גזענות

רוק נגד גזענות (באנגלית: Rock Against Racism; בראשי תיבות: RAR) הייתה תנועה חברתית וקמפיין שהוקם והושק בבריטניה ב-1970, כתגובת-נגד גילויי גזענות שנשמעו מצד אמנים מפורסמים וכן מעלייתם של ארגונים לאומניים כדוגמת ‏National Front. הקמפיין כלל אמנים לא רק מתחום הרוק, אלא גם מז'אנרים נוספים כגון פופ, רגאיי ופאנק שערכו הופעות בעלי מסרים אנטי-גזעניים. יוזם הקמפיין היה הצלם הבריטי רד סאונדרס (Red Saunders). בתחילה תוכנן הקמפיין להיות מופע חד פעמי שיהיה מלווה במסרים אנטי-גזעניים. לדברי רוג'ר הודל, אחד מיוזמי הרעיון, המניע העיקרי שתרם ליצירת הקמפיין היו דברי תמיכה שהביע בגילופין אריק קלפטון בפוליטיקאי הבריטי מהמפלגה השמרנית הבריטית אנוך פאוול שהיה ידוע בדעותיו הנחרצות והקיצוניות כנגד גלי ההגירה, ובעיקר בנאומו הידוע לשמצה נהרות הדם. במהלך הופעה בברמינגהאם גילה קלפטון את דעותיו בפני הנוכחים ואמר כי אנגליה הפכה להיות 'צפופה', וכי על התושבים להצביע עבור פאוול, על מנת למנוע מבריטניה להפוך ל"קולוניה שחורה". בהמשך התבטא קלפטון בקיצוניות נגד הזרים בבריטניה ועשה שימוש במילות סלנג פוגעניות ואף צעק את הסלוגן של הארגון הלאומני-קיצוני "National Front" ‏ "שמור על בריטניה לבנה" ("Keep Britain White"). סאונדרס, הודל ומספר חברים נוספים שלחו מכתב זועם למגזין המוזיקה NME, בו הביעו את מורת רוחם מהערותיו של קלפטון, ופנו במכתב ישירות לקלפטון כשציינו את גרסת הכיסוי שערך לשיר I Shot the Sheriff של בוב מארלי, שיר העוסק בשוויון, צדק, אהבה ושלום, וכתבו "בחייך אריק, חצי מהמוזיקה שלך היא שחורה..." בהתייחסותם למוזיקת הבלוז, ששורשיה נטועים בשירת העבדים השחורים, ומהווה בסיס מרכזי ביצירותיו של קלפטון. בסיום המכתב קראו להקמת תנועה בשם "רוק נגד גזענות". לטענתם, לאחר פרסום המכתב קיבלו מאות תגובות. קלפטון עצמו טען מאוחר יותר כי דבריו נאמרו בבדיחות הדעת. עם זאת, בראיון שהעניק לתוכנית הטלוויזיה "The South Bank Show" נותר קלפטון בשלו וצידד בפאוול, וציין כי הוא אינו רואה את פאוול כגזען. תמיכה משמעותית קיבל הקמפיין בעקבות אמירותיו של דייוויד בואי בעד הפשיזם והערות היכולות להתפרש כהערצה לאדולף היטלר, בראיונות שהעניק למגזינים פלייבוי ו-NME. באותם ראיונות אמר בואי בין היתר: "בריטניה מוכנה למנהיג פשיסטי... אני סבור שהיא תשיג תועלת ממנהיג פשיסט. אחרי הכל, פשיזם זה בסך הכל לאומנות... אני מאמין בפשיזם, ובני אדם תמיד התנהגו בצורה יעילה תחת משטר רודני". בראיון אחר אמר: "אדולף היטלר היה אחד מה'רוק סטארים' הראשונים". מאוחר יותר, חזר בואי מדבריו והתנצל על הערותיו הפוגעניות. באביב 1978, צעדו כ-100,000 בני אדם מכיכר טרפלגר ל-" East End" שבלונדון כחלק מפסטיבל מוזיקה שהתקיים בפארק ויקטוריה ברובע האקני, שאורגן על ידי תנועת "רוק נגד גזענות" וארגון "Anti-Nazi League" (ה"ליגה האנטי-נאצית"). המצעד נערך על מנת להיאבק ולהשמיע קול מחאה כנגד האלימות על רקע גזעני שפשה בבריטניה . בפסטיבל התקיימו הופעות חיות שבוצעו על ידי אמנים שונים כשהמפורסמים שביניהם היו להקת הקלאש ולהקת באזקוקס. מדיה וקבצים בנושא רוק נגד גזענות בוויקישיתוף אירועים כרונולוגיים בתולדות התנועה ‏ Roger Huddle: ‏"Anti-Fascism: That Was Then, This is Now", באתר "Socialist Review" ‏Virgin Media: 'When Pop Stars Talk Politics: Clapton's Shocking Rant' ‏ עשרת הרוקרים בעלי דעות ימניות, באתר הגרדיאן "The South Bank Show", ‏12 בפברואר 2007 ‏The Quotable David Bowie באתר הרשמי של תנועת "Rock Against Racism" ‏Flashback: The Clash Rock Against Racism in 1978, באתר רולינג סטון
Fight Fire with Fire

Fight Fire with Fire (בתרגום חופשי לעברית: להילחם באש עם אש) הוא השיר הפותח את אלבומה השני של להקת הת'ראש מטאל, מטאליקה, Ride the Lightning משנת 1984. השיר מעודד בעיקר את גישת העין תחת עין, ומילותיו עוסקות בנקמה ובארמגדון, שמסתמיימים בסוף העולם. בסוף השיר נשמע קול של רעם, שמוביל במעבר חד לשיר הבא באלבום, Ride the Lightning. לשיר נעשו גרסאות כיסוי רבות ביניהן של להקת אפוקליפטה באלבומם Cult, להקת Therion באלבום המחווה למטאליקה, "A Tribute to the Four Horsemen", להקת הדת' מטאל הפולנית ויידר, הקליטה גרסת כיסוי לשיר המופיעה כרצועת בונוס באלבום Necropolis. להקת הבלאק מטאל, Abigail Williams, גם הקליטה גרסת כיסוי שהופיעה כרצועת בונוס באלבומם משנת 2010, In the Absence of Light. השיר נשמע בסרט האינדי, Hesher ובמשחק הווידאו Guitar Hero: Metallica, יחד עם For Whom the Bell Tolls, Fade to Black ו-Creeping Death. http://www.metallica.com/songs/fight-fire-with-fire.asp
אדריכלות סקוטית ברוניאלית

אדריכלות סקוטית ברוניאלית (באנגלית: Scottish Baronial architecture) או בקצרה הסגנון הברוניאלי הוא סגנון בנייה שהיה נפוץ במאה ה-19 כחלק מהתחייה הגותית בעיקר בסקוטלנד. למעשה היווה הסגנון אינטרפרטציה מקומית לרוח התחייה הגותית שהייתה נפוצה באירופה. מקורות הסגנון היו באדריכלות הרנסאנס של המאה ה-16 בסקוטלנד, בשילוב עם אופן בניית האחוזות שהיו נפוצות בתקופה ואף הושפע מסגנון הבנייה שהיה נפוץ בצרפת. הסגנון היה קשור מאוד ברוח הלאומיות הרומנטית שהתעוררה בסקוטלנד במהלך התקופה, שבין מוביליה ניתן למנות את סר ולטר סקוט, מכאן ניתן להבין את חשיבות הסגנון שכן היה ייחודי לסקוטלנד ונשען על המורשת הסקוטית. אחוזות הרנסאנס הסקוטיות: סגנון בנייה שנודע אחר כך כ-"ברוניאלי סקוטי" (Scots Baronial). צורת בנייה זו שהייתה נפוצה בדרום סקוטלנד התאפיינה בבנייה הגנתית, עם חומות וצריחים, זאת מתוך הכרח בתקופה הסוערת של מרידות ופלישות אנגליות רבות. אחוזות השאטו בעמק הלואר: לאורך השנים אדריכלים צרפתים הביאו לסקוטלנד את האלמנטים הנפוצים בבניית השאטוים הצרפתיים, עם התפתחות הסגנון הברוניאלי, מאפיינים אלו ובעיקר של הסגנון הנהוג בעמק הלואר ניכרים בבנייה הברוניאלית. הטירות הסקוטיות: מקור השפעה נוסף יצא מתוך המורשת הסקוטית של בניית הטירות, זאת כחלק מהרוח הרומנטית של התקופה אשר חיפשה להתחקות אחר העבר הסקוטי ולבטא אותו בסגנון הבנייה החדש. התחייה הגותית: בסגנון הבנייה ניתן לראות גם סממנים רבים של התחייה הגותית, בעיקר זו שהונהגה באנגליה. אדריכלים סקוטים ואנגלים רבים שאבו השראה מרוח התקופה בנוסף להשראות המקומיות שצוינו מעל. סגנון הבנייה הברוניאלי היה שונה מסגנון התחייה הגותית בעיקר בדגש על מאפייני טירה עם אלמנטים רבים הלקוחים מעולם הביצורים, בהם צריחים וצריחונים (לרוב מעוגלים), בנייה לגובה (בדומה למגדל עוז בטירה) ושימוש בגימור שינות חומה דקורטיבי. מאפיינים נוספים כוללים שימוש נרחב בצריחים מחודדים, אך בשונה מאלו הנהוגים בסגנון התחייה הגותית בסגנון הברוניאלי אלו בדרך כלל מעוגלים ומסתיימים בחרוט, מאפיין נוסף שייחד את הסגנון הברוניאלי הוא שימוש נרחב בקרניזים דקורטיביים לאורך הקירות החיצוניים. במפגש הקיר החציוני עם הגג המשופע היה נהוג לבנות המשך לקיר ולסיים אותו באלמנט מדורג לאורך זווית השיפוע של הגג, מאפיין זה נהוג גם לדוגמה בבתים טוריים ההולנדים. בהתאם להשפעת ביצורי ימי הביניים ואחוזות הרנסאנס הסקוטי, ניתן לראות מאפיינים דקורטיביים רבים כגון שימוש בתבליטים הרלדיים ולעיתים ישנה העדפה לבניית חלונות קטנים (בעיקר לאורך הצריחים) המזכירים את תצורת חרכי הירי הנהוגים בטירות. ניתן לראות מבניים ברוניאלים בעיקר בקרב אחוזות וטירות שנבנו או שוקמו במהלך המאה ה-19, כמו גם רחובות ומבני ציבור בערים הגדולות של סקוטלנד שנבנו גם הם בתקופה. כך לדוגמה מספר מבנים בעיר העתיקה של אדינבורו לאורך המייל המלכותי ושכונות נוספות מהתקופה. מעבר לגבולות סקוטלנד ניתן למצוא דוגמאות נוספות לסגנון זה בעיקר באירלנד וקנדה בנוסף למבנים בודדים ברחבי האימפריה הבריטית לשעבר שהושפעו אף הם מהסגנון. בית אבוטספורד (1825) טירת בלמורל ששופצה בשיא התקופה הוויקטוריאנית כמעון מלכותי וכוללת שלל מאפיינים ברוניאלים טירת בלמורל (1856) טירת וילסון, ורמונט (1867) טירת בלייר (שופצה 1870) טירת בלפסט (1870) מכללת פטס, אדינבורו (1870) מלון הבלמורל (1902) Miles Glendinning, Ranald MacInnes & Aonghus MacKechnie. A History of Scottish Architecture. Edinburgh University Press, 1996. אודות הסגנון באתר 'Building History'. Glendinning et. al., 1996, עמ' 276.
שונטל

שונטל ליין (באנגלית: Shontelle Layne, נולדה ב-4 באוקטובר 1985) ידועה יותר בשם הבמה שלה שונטל היא זמרת ויוצרת מברבדוס. ב-18 במרץ 2007 יצא השיר "Roll It", שיתוף פעולה של שונטל וריהאנה. בתחילת 2008 החלה שונטל לעבוד על אלבום הבכורה שלה. הסינגל הראשון מהאלבום היה "T-Shirt" שיצא ב-15 ביולי 2008 והגיע למקום הראשון במצעד ה-R&B בממלכה המאוחדת. אלבום הבכורה של שונטל נקרא "Shontelligence" ויצא ב-18 בנובמבר, האלבום הגיע למקום ה-24 במצעד הבילבורד עם מכירות של למעלה מחמישים אלף עותקים בארצות הברית. הסינגל השני מהאלבום היה שיתוף פעולה עם הזמר אקון בשיר "Stuck with Each Other" אשר יצא ב-10 בפברואר 2009. השיר זכה להצלחה ואף יצאה לו גרסת רמיקס והוא נכלל מאוחר יותר בפסקול הסרט וידויים של שופהוליק. בתחילת 2009 השתתפה שונטל בתור מופע חימום בסיבובי הופעות של הניו קידס און דה בלוק ושל ביונסה נואלס. ב-9 ביוני יצא השיר "Battle Cry" אשר היה הסינגל השלישי והאחרון מהאלבום. הסינגל הראשון מהאלבום היה "Impossible". השיר זכה להצלחה רבה, הגיע למקום השלישי במצעד הסינגלים הבריטי וזכה למעמד פלטינה בארצות הברית עם מכירות של למעלה ממיליון עותקים. בדצמבר 2012 ביצע מתמודד העונה התשיעית של תוכנית הכישרונות האקס פקטור, ג'יימס ארתור, גרסת כיסוי לשיר של שונטל ומכר למעלה ממיליון עותקים לגרסתו לשיר. ב-31 באוגוסט יצא הסינגל השני מהאלבום אשר היה "Perfect Nightmare". אלבומה השני של שונטל נקרא "No Gravity" ויצא ב-21 בספטמבר 2010. בעבודה על האלבום היו שותפים אומנים כמו The-Dream וברונו מארס. הסינגל השלישי והאחרון מהאלבום היה "Say Hello to Goodbye" אשר יצא ב-15 במרץ 2011. בסוף 2010 כתבה שונטל את השיר "Man Down" אשר נכלל באלבומה החמישי של הזמרת ריהאנה. ביולי 2011 חשפה שונטל פרטים על אלבומה השלישי וגילתה כי עזבה את חברת ההקלטות מוטאון ועברה ליוניברסל ריפבליק רקורדס. אלבומה השלישי היה אמור לצאת בתחילת 2013 אך בגלל בעיות טכניות לא יצא עדיין. בשנת 2013 פורסם הסינגל "Don't Call Me" בה היא התארחה לצד הראפרים ראקים וDMX. בשנת 2016 פורסם הסינגל "Count On Me", שירו של טוני נורוויל. 2008: Shontelligence 2010: No Gravity 2009: I Am... World Tour 2010: To the Sky Tour 2010–2011: Jason Derulo World Tour מדיה וקבצים בנושא שונטל בוויקישיתוף שונטל, ברשת החברתית פייסבוק שונטל, ברשת החברתית אקס (טוויטר) שונטל, במסד הנתונים הקולנועיים IMDb (באנגלית) שונטל, באתר אפל מיוזיק (באנגלית) שונטל, באתר ספוטיפיי שונטל, באתר AllMusic (באנגלית) שונטל, באתר MusicBrainz (באנגלית) שונטל, באתר דיזר שונטל, באתר Yandex.Music (ברוסית) שונטל, באתר Discogs (באנגלית) שונטל, באתר Songkick (באנגלית) שונטל, באתר בילבורד (באנגלית)
.ai

‎.ai היא סיומת האינטרנט (ccTLDs - Country Code Top Level Domains) הלאומית של שמות המתחם (domain name) של אתרי אינטרנט הרשומים באנגווילה, ונרשמה בשנת 1995. בסיומת נעשה שימוש גם מחוץ לאי אנגווילה, חברות מסוימות מחליטות להשתמש בסיומת זו כחלק מעליית האינטליגנציה המלאכותית (Artificial intelligence). הרשמות אתרי אינטרנט בסיומות אינטרנט משניות כמו off.ai,‏ com.ai,‏ net.ai ו-org.ai זמינות ברחבי העולם ללא הגבלה, אך נראה שלא מרבים להשתמש בהם. מאז 15 בספטמבר 2009, הרשמות אתרי אינטרנט בסיומות ‎.ai זמינות לכל אחד בכל רחבי העולם. מדיה וקבצים בנושא .ai בוויקישיתוף אתר האינטרנט הרשמי של .ai (באנגלית) מידע על הסיומת ‎.ai באתר IANA http://whois.ai/cgi-bin/main.py (אורכב 16.07.2014 בארכיון Wayback Machine) אתר Tempo AI, אפליקציה אינטליגנטית מלאכותית שמשתמשת בסיומת ‎.ai ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
זילבר

זילבר (Zilber) הוא שם משפחה שמקורו בגרמנית ומשמעותו המתכת כסף (לא אמצעי התשלום) האם התכוונתם ל... אריאל זילבר – זמר ישראלי אריה זילבר – צייר ישראלי, אביו של הכנר בן עמי זילבר וסבו של אריאל זילבר בנימין יהושע זילבר – רב ופוסק ישראלי דינה זילבר – עורכת דין ישראלית, המשנה ליועץ המשפטי לממשלה לענייני משפט ציבורי-מינהלי יצחק זילבר – רב ומחנך ישראלי מיכל זילבר – רב שעמד בראש ישיבות זוויעהל ישיבת איתרי בירושלים. בנוסף הוא מגיד שיעור בולט, שיעוריו על דף היומי בתלמוד בבלי מוקלטים במסגרת קול הדף. מרדכי מנשה זילבר – רב ומקובל עתליה זילבר – מתרגמת ועורכת ישראלית סילבר זילברמן
נאורה ורשבסקי

נאורה ורשבסקי (נולדה ב-17 באוגוסט 1928) היא מעצבת טקסטיל ישראלית. נאורה ורשבסקי נולדה בשנת 1928 וגדלה בקריית חיים. במחצית הראשונה של שנות ה-50 של המאה העשרים למדה ב"בצלאל החדש". בין השנים 1959-1987 כיהנה כמעצבת אריגים וכמנהלת היצור של מחלקת האריגה בחברת "משכית". בתקופה זו יצרה מבחר אריגים ממגוון חמרים. בין היתר ארגה רפליקות של אריגים שהתגלו בחפירות ארכאולוגיות בנחל חבר (1963) ואריג וילונות לטרקלין שאגאל במשכן הכנסת (1966). ב-1972 עיצבה אריגים עבור תעשיית אריגת היד באירלנד. ב-1979 שימשה כמעצבת יועצת לפרויקט של הבנק הבין-אמריקאי לפתוח בגואטמלה. בנוסף לעבודתה כמעצבת, שימשה בשנים 1986-2004 כיו"ר עמותת "אמנים יוצרים בישראל" וכן עסקה באוצרות בתערוכות עיצוב. בשנת 2014 ראה אור ספרה "נאורה ורשבסקי, האריג הצלול". האריגים שעיצבה ורשבסקי שואבים השראתם ממסורת הבאוהאוס המודרניסטית. בעיצוביה יש שימוש במבני אריגים מגוונים בקשת רחבה של צבעים. מרבית יצירותיה נוצרו בנולי יד בעלי מבנה בסיסי של ארבעה בתי נירים וארבע עד שש דוושות. בין עבודותיה אריגים למעצבים אופנה כפיני לייטרסדורף, גדעון אוברזון, ג'רי מליץ, בית דיור, איב סן לורן, פייר קרדן ועוד. פיני לייטרסדורף עם דוגמנית (1963) בלבוש אריגים של ורשבסקי שנוצרו על פי אריגים שנמצאו בחפירות הארכיאולוגיות בנחל חבר שליד מצדה אריג "ערבה" שנות ה-70 של המאה ה-20 כותנה, אריגה תעשייתית אריג לאופנה שנות ה-70 של המאה ה-20 צמר, אריגת יד אריג לעיצוב פנים שנות ה-70 של המאה ה-20 צמר ועור, אריגת יד 1954-1951 מחלקת האריגה, בית הספר בצלאל החדש לאומנות ולאמנות, ירושלים 1959-1954 אריגה בבית הספר במקצועי לבנות, חיפה 1998-1974 מרצה בכירה, שנקר, בית הספר הגבוה לעיצוב והנדסה, רמת גן 1978 ציון לשבח, תערוכת אדם ומעונו, תל אביב מדיה וקבצים בנושא נאורה ורשבסקי בוויקישיתוף נאורה ורשבסקי, באתר מרכז המידע לאמנות ישראלית, מוזיאון ישראל ארכיון נאורה ורשבסקי, בספרייה הלאומית מידע על נאורה ורשבסקי בקטלוג הספרייה הלאומית יובל סער, המעצבת הסודית של משכית, באתר הארץ, 19 במאי 2014 איתי יעקב, בארון של אגדת אופנה: "היום יש אנשים שלא יודעים מה זה משכית", באתר Xnet‏, 20 בספטמבר 2018 נאורה ורשבסקי, דף שער בספרייה הלאומית
גל שן מסור

גל שן-מסור מכונה גם גל מסור (באנגלית: "Sawtooth wave") הוא גל שאינו בצורה סינוסואידלית. נקרא כך בשל הדמיון שלו לשיניים של מסור. הקונבנציה היא שגל שן-מסור מתגבר בעצמתו עד למקסימום ואז יורד בחדות. לעומת זאת, ב-"גל שן-מסור הופכי", הגל יורד בעצמתו ואז עולה בחדות. ניתן לחשוב עליו גם כעל מקרה קיצוני של גל משולש אסימטרי. הפונקציה הליניארית למקוטעין: x ( t ) = t − ⌊ t ⌋ = t − floor ⁡ ( t ) {\displaystyle x(t)=t-\lfloor t\rfloor =t-\operatorname {floor} (t)} המבוססת על פונקציית הרצפה של הזמן t היא דוגמה לגל שן-מסור עם מחזור תדירות של 1. צורה כללית יותר, בטווח 1- עד 1, עם מחזור a, היא: x ( t ) = 2 ( t a − ⌊ 1 2 + t a ⌋ ) = 2 ( t a − floor ⁡ ( 1 2 + t a ) ) {\displaystyle x(t)=2\left({t \over a}-\left\lfloor {1 \over 2}+{t \over a}\right\rfloor \right)=2\left({t \over a}-\operatorname {floor} \left({1 \over 2}+{t \over a}\right)\right)} . לפונקציית גל שן-מסור זו יש אותה פאזה כמו לפונקציית הסינוס. גל שן-מסור ניתן לבנייה באמצעות סינתזה אדיטיבית. טור הפורייה האינסופי: x r e v e r s e s a w t o o t h ( t ) = 2 π ∑ k = 1 ∞ ( − 1 ) k sin ⁡ ( 2 π k f t ) k {\displaystyle x_{\mathrm {reversesawtooth} }(t)={\frac {2}{\pi }}\sum _{k=1}^{\infty }{(-1)}^{k}{\frac {\sin(2\pi kft)}{k}}} מתכנס לגל שן מסור הופכי. גל שן-מסור קונבנציונלי ניתן לבנייה כך: x s a w t o o t h ( t ) = A 2 − A π ∑ k = 1 ∞ sin ⁡ ( 2 π k f t ) k {\displaystyle x_{\mathrm {sawtooth} }(t)={\frac {A}{2}}-{\frac {A}{\pi }}\sum _{k=1}^{\infty }{\frac {\sin(2\pi kft)}{k}}} כאשר A האמפליטודה. ניתן לראות שהמשרעת של ההרמוניה השנייה היא חצי מהמשרעת של תדר היסוד, המשרעת של ההרמוניה השלישית היא שליש מהמשרעת של תדר היסוד, וכך הלאה. מדיה וקבצים בנושא גל שן מסור בוויקישיתוף גל שן מסור, באתר MathWorld (באנגלית)